

**Obec Zbehy**

**PREVÁDZKOVÝ PORIADOK**

**VIACÚČELOVÉHO ŠPORTOVÉHO IHRISKA**

**S UMELOU TRÁVOU**

Spracovaný podľa zákona č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov.

Prevádzkový poriadok nadobúda účinnosť dňa 01.04.2021 a nahrádza prevádzkový poriadok zo dňa 01.06.2020.

OBSAH:

1. Účel

2. Definícia charakteristika telovýchovného zariadenia

3. Identifikačné údaje o prevádzkovateľovi

4. Prevádzka ihriska

5. Prenájom ihriska

6. Povinnosti športovcov, nájomcov

7. Povinnosti prevádzkovateľa

**1. Účel**

Prevádzkový poriadok je spracovaný v súlade s § 22 zákona č. 355/2007 Z. z. o ochrane, podpore a rozvoji verejného zdravia a o zmene o doplnení niektorých zákonov.

Účelom prevádzkového poriadku je stanoviť práva a povinnosti fyzických osôb zdržujúcich sa na viacúčelovom nekrytom ihrisku s umelou trávou o rozmere 40 x 20 ml s umelým osvetlením ako aj s povinnosťami Obce Zbehy, ktorá je vlastníkom ihriska.

Prevádzkový poriadok je záväzný pre všetky osoby zabezpečujúce prevádzku ako aj pre osoby, ktoré sa nachádzajú a vykonávajú výchovno-vzdelávaciu činnosť zameranú na športovú činnosť resp. rekreačno-športovú činnosť na ihrisku.

**2. Definícia a charakteristika zariadenia**

Telovýchovné zariadenie na účely prevádzkového poriadku je nekryté viacúčelové ihrisko s umelou trávou, umelým osvetlením, mantinelmi vo výške 1 m po obvode ihriska s ochrannými sieťami na stĺpoch nad mantinelmi na krátkych i dlhých stranách ihriska o rozmere 40 x 20 m, 2 ks vstupných bránok, 2 ks 5 x 2 m hliníkových minifutbalových bránok zabudovaných v mantinelovom systéme, stĺpov pre nohejbal a volejbal so sieťou určené pre loptové hry. Viacúčelové ihrisko je súčasťou areálu Základnej školy v Zbehoch.

Poskytuje služby k plneniu výchovno-vzdelávacích cieľov pre žiakov školy vo vyučovacom čase v oblasti výučby predmetu telesná výchova, športová príprava a organizácii športových súťaží. V mimovyučovacom čase pre činnosť športových záujmových krúžkov školy, športovej činnosti Školského klubu detí pri ZŠ a MŠ v Zbehoch, mládežníckych športových klubov, nevládne športové organizácie zamerané na činnosť s deťmi a mládežou, rekreačných športovcov, amatérske resp. profesionálne športové kluby a verejnosť – podujatia Komisie pre kultúru, šport a vzdelávanie pri OcÚ Zbehy.

**3. Identifikačné údaje o prevádzkovateľovi**

Vlastník zariadenia: Obec Zbehy

IČO: 00308668

Kontakt: 037/7793048, [obec@zbehy.sk](mailto:obec@zbehy.sk)

Osoba zodpovedná za prevádzku: Daniela Lacinová – správca

Nadriadený: Ing. Adam Žákovič – starosta obce

**4. Prevádzka ihriska**

Rezerváciu ihriska je potrebné dopredu dohodnúť s prevádzkovateľom ihriska. Prevádzku riadi a za areál zodpovedá poverený správca zariadenia p. Daniela Lacinová, bytom Lužianky, t.č. 0911 767 585, ktorá areál spravuje.

Zodpovedná osoba určená prevádzkovateľom ihriska vedie evidenciu o používaní ihriska a poplatkoch v prevádzkovej knihe o využívaní ihriska ( deň, čas od – do, meno a priezvisko zodpovedného – nájomcu).

***Prevádzkovateľ si vyhradzuje právo prevádzkové hodiny operatívne upraviť.***

**5. Prenájom ihriska**

Prenájom viacúčelového ihriska je bezplatný pre TJ Slovan Zbehy (pre družstvo žiakov, dorastu a dospelých) s podmienkou účasti trénera alebo vedúceho mužstva.

Užívanie ihriska pre užívateľov nad 18 rokov s trvalým pobytom v obci je spoplatnené a to:

- 10,- €/ 1 hod. pri kolektívnych športoch

- 5,- €/ 1 hod. pri tenise

- 2,- € príplatok za použitie osvetlenia za každú začatú hodinu

Užívanie ihriska pre užívateľov nad 18 rokov, ktorí nemajú trvalý pobyt v obci je spoplatnené a to:

- 15,- €/ 1 hod. pri kolektívnych športoch

- 7,50 €/ 1 hod. pri tenise

- 2,- € príplatok za použitie osvetlenia za každú začatú hodinu

Prenájom viacúčelového ihriska pre športovú činnosť v mimo vyučovacom čase je na základe podania ústnej alebo písomnej žiadosti zapísanej v prevádzkovej knihe s rozpisom využívania ihriska.

Úhradu za prenájom ihriska je potrebné uhradiť na miesto zodpovednej osobe – správcovi ihriska, ktorý ju odovzdá do pokladne obce. Dlhodobý nájomca uzavrie nájomnú zmluvu.

Peniaze za prenájom použije obec iba na údržbu a prevádzku ihriska.

**6. Povinnosti športovcov, resp. nájomcov**

***- Bez vedomia správcu je vstup a pobyt v areáli zakázaný!***

- dodržiavať časový harmonogram rozpisu prenájmu

- vstupovať na ihrisko len v čistej obuvi, ktorá je priamo určená pre hru na umelej tráve. Je

zakázané vstupovať v kopačkách, obuvi s klincami ( tretri ) a pod., ktoré by mohli spôsobiť

poškodenie povrchu – trávnika

- na ihrisko vstupovať len cez vstupnú bránku

- okamžite odstraňovať z plochy mechanické nečistoty (lístie, ihličie), ktoré môžu spôsobiť

úraz

- je prísny zákaz úmyselne poškodzovať mantinely, bránky, stožiare, ochranné sitá.

Ohraničenie hracej plochy (mantinelmi a sieťami) je dimenzované na udržanie lopty/loptičky na hracej ploche a tým zvýšenie komfortu a pôžitku z hry. Siete a mantinely však nedokážu odolávať priamym – nekontrolovaným až úmyselným nárazom hráčov a lopty, šplhaniu, násilnému vracaniu lopty do hry, ťahaniu, či nadmernému zaťaženiu za nepriaznivých poveternostných podmienok a pod. Najmä siete neprepínať, skracuje sa tým ich životnosť.

- za úmyselné poškodenie majetku ihriska nesie zodpovednosť nájomca ihriska.

- neznečisťovať ihrisko, okolie ihriska „bufetovým odpadom“ – sklom, papierom,

plechovkami, pivnými pohármi, cigaretami, žuvačkami, petardami a pod.

- dodržiavať pravidlá BOZP.

- počas športovej činnosti je zákaz užívať alkohol a iné drogy, ako i prísny zákaz fajčenia.

- dodržiavať ďalšie pokyny zodpovednej osoby určenej prevádzkovateľom ihriska – správcu.

**7. Povinnosti prevádzkovateľa ihriska**

- evidovať žiadosti o prenájom ihriska.

- uzatvárať dohody o prenájme ihriska.

- vypracovať a zverejniť časový harmonogram využitia ihriska.

- odomykať a uzatvárať športový areál.

- dbať o starostlivosť a údržbu ihriska podľa pokynov firmy Maro, s.r.o.

- úzko spolupracovať s riaditeľom školy pri zabezpečení prevádzkového poriadku ihriska,

ako i verejného poriadku.

- podieľať sa na organizácii školských, mimoškolských a verejných športových podujatí a akcií

uskutočňovaných na ihrisku.

- dbať o dodržiavanie pravidiel BOZP.

- v prípade vzniku úrazu byť nápomocný pri podaní prvej pomoci, zabezpečiť príchod rýchlej

zdravotnej služby.

- viesť zošit údržby a opráv, podieľať sa na opravách.

- bezodkladne informovať starostu obce o vzniknutých škodách na majetku obce.

- vytvárať čo najlepšie podmienky pre športovú činnosť.

- starať sa o čistotu okolia ihriska.

Údržbu viacúčelového ihriska bude vykonávať Obec Zbehy v spolupráci so správcom ihriska, a to nasledujúcim spôsobom:

- 1x týždenne (minimálne) prečesať trávnik ťažkou kefou

- 1x mesačne kontrola - utiahnutie spojov

- 1x štvrťročne ošetrenie mantinelov

- 1x ročne sa doplní plocha pieskom, tak aby bola 5 – 10 mm od konca vlákien umelého

trávnika

- po skončení zimného obdobia sa povrch trávnika prevalcuje

- po celý rok sa plocha bude udržiavať v čistote, bez odpadkov a lístia

**Porušenie tohto prevádzkového poriadku je trestné v zmysle platných právnych predpisov!**